廖子妤金像獎難搶衫 戰衣唔啱身驚跣落嚟走光
2024年04月09日 15:38
東網電視
更多新聞短片
藝人廖子妤、栢天男今日(9日)於上環出席活動,今年有份角逐香港電影金像獎最佳女配角的廖子妤(Fish)揀衫愛計五行屬性,問她可有為金像獎戰衣計算一番?她笑言:「其中一件都符合,但因為太重,未知自己Fit唔Fit到,Fit唔到就會跣落嚟⋯(性感的?)我咁瘦都唔會有咩睇㗎啦,我賣骨感㗎嘛!」
子妤還指因臨近金像獎,所以女星出現「全城搶衫潮」好難借衫,Fish謂:「依家個個都係度搵緊衫。(有冇人同妳搶?)你哋講得出名嘅都搵緊。(跟妳合作電影《毒舌大狀》嘅王丹妮有冇同妳爭?)冇,但明嘅,又轉季又要借衫做訪問,所以難借到。」
Fish男友盧鎮業(小野)有份角逐金像獎影帝,Fish指無意與男朋友一起行紅地氈:「成日對住,我想同番自己嘅電影團隊行。」小野於新劇《瑪嘉烈與大衛系列 絲絲》與吳啟洋(Phoebus@P1X3L)有咀戲,問Fish之後可有拒絕比對方錫錫?她謂:「我都有同其他人拍咀戲,打平,做演員係咁㗎啦。」栢天男早前到法國拍戲,問他可有艷遇?他笑指因言語不通很難溝通,故只能專心拍戲。